Toghcheantar na hUaimhe Ráiteas Bhaile an Cheantaigh

- 8.1 Nádúrtha 8.1 8.1 8.1 Nádúrtha 8.1 8.1

Tá an Abhainn Dhubh lonnaithe thart ar 1.6km siar ó dheas ón sráidbhaile. Cruthaíonn an abhainn seo cuid de líonra SAC agus SPA Natura 2000 na Bóinne agus na hAbhann Duibhe a ghabhann ar fud an chontae. Sníonn roinnt sruthanna áitiúla atá suite i ngar don sráidbhaile isteach san Abhainn Dhubh.

Is éard atá i mBaile Ghib roinnt gnéithe nádúrtha agus tógtha ar fiú iad a chosaint. I measc na ngnéithe seo tá iad siúd a chuimsítear i dtaifead na struchtúr atá faoi chosaint agus iad siúd a shainaithnítear i Measúnú ar Shaintréithe Tírdhreacha Chontae na Mí.

Lorgaíonn an straitéis oidhreachta nádúrtha agus tógtha a chinntiú go mbunaítear imeall glas feadh na páirce/an bhealaigh ghlais nua línigh bheartaítear laisteas den sráidbhaile chun suíomh stairiúil Dhiméin Bhaile Ghib a chosaint agus chun cur le háis fhoriomlán na páirce/an bhealaigh ghlais línigh.

I measc na dtograí seo, beidh cuspóirí le haghaidh ábhair reatha agus nua theorann. Ba cheart foirgnimh nó struchtúir nár sainaithníodh ar thaifead na struchtúr atá faoi chosaint, ach a bhfuil saintréithe láidre coiteanna acu, a chosaint agus a chaomhnú mar chuid d'aon tograí forbartha.

- 8.2 Oidhreacht Thógtha

Cuimsítear i bPlean Forbartha Contae na Mí 2013-2019 Taifead na Struchtúr atá faoi Chosaint le haghaidh Chontae na Mí. Liostaítear iad siúd a sainaithníodh i mBaile Ghib in Imleabhar II den Phlean Forbartha Contae. I measc na struchtúr seo tá gné chiorclach iontrála Eastát Bhaile Ghib chuig iarTheach Bhaile Ghib laistiar den sráidbhaile (MH017-138), agus clós feirme agus foirgnimh Bhaile Ghib laisteas den sráidbhaile (MH018-100). Tá teachín faoi chosaint laistigh de theorainn an tsráidbhaile (MH017-143), agus tá líon teachíní faoi chosaint, chomh maith, lasmuigh de theorainn forbartha an tsráidbhaile, agus sonraítear iad siúd mar Theachíní Dhiméin Bhaile Ghib i dTaifead na Struchtúr atá faoi Chosaint.

Tá sé beartaithe go rachfar i mbun gníomhartha go gníomhach le cosc a chur ar bhail níos measa teacht ar fhoirgnimh feirme agus ar thailte gaolmhara Dhiméin Bhaile Ghib agus go gcuirtear chun cinn rochtain phoiblí ar an suíomh agus feasacht ar oidhreacht an tsuímh. Níor sainaithníodh aon séadchomharthaí ná áiteanna atá ina ndíol spéise seandálaíochta laistigh de Bhaile Ghib.

- 09 Gluaiseacht agus Rochtain 09 Gluaiseacht agus Rochtain 09 Gluaiseacht agus Rochtain 09 Gluaiseacht agus Rochtain Gluaiseacht agus Rochtain

Gabhann bóthar trí shráidbhaile Bhaile Ghib, a nascann le Ceanannas san iarthar agus le Cill Bhearaigh agus le Baile Shláine san oirthear (Bóthar Réigiúnach an R163), agus gabhann bóithre áitiúla trasnacha lastoir agus laistiar den sráidbhaile, faoi seach. Tá an sráidbhaile suite i ngar d'iarBhóthar Náisiúnta Bhaile Átha Cliath -an Chabháin an N3 (a athrangaíodh mar an R147 nuair a osclaíodh Mótarbhealach an M3).

Gabhann ardleibhéil tráchta ar an R163. Déanann leibhéal íseal d'iompar poiblí freastal ar Bhaile Ghib. Tá seirbhís bhus á hoibriú ag Bus Éireann feadh an R163. Soláthraítear na príomhsheirbhísí bus ó Cheanannas agus ón Uaimh go dtí Baile Átha Cliath. D'fhéadfaí tabhairt faoi fheabhas a chur ar sheirbhísí iompair phoiblí, áfach, thar shaolré an Phlean seo, nó tabhairt faoi sheirbhísí príobháideacha tointeála bus chuig Ceanannas nó chuig an Uaimh a fhorbairt, sa chás go bhfuil rochtain ar sheirbhísí iompair phoiblí níos mó.

Cuimsítear limistéar tógtha Bhaile Ghib den chuid is mó laistigh de bhanda siúil 400 méadar agus áirítear leis úsáid fostaíochta, cónaithe agus oideachais. Tá na húsáidí seo scaipthe laistigh den bhanda siúil seo, áfach. Tá áiseanna pobail, halla an phobail agus na tailte CLG lonnaithe laistigh de bhanda siúil 800m nó siúlóid deich nóiméad ó lár an tsráidbhaile.